# Chodkevičiai

### Straipsnis iš Vikipedijos, laisvosios enciklopedijos.

Giminės herbas
Chodkevičių rūmai Vilniuje, dabar Vilniaus paveikslų galerija

Chodkevičiai (Kadkevičiai, Katkai) – rusėnų kilmės LDK didikų giminė, nuo XVI amžiaus vidurio – viena turtingiausių ir įtakingiausių didikų giminių, konkuravusi su Radvilomis. Didikais giminės atstovai tapo apsukrumu ir ištikimai tarnaudami didiesiems kunigaikščiams, Lenkijos karaliams, taip pat aktyviai gynė rusėnų bajorų luomo interesus. Pagrindinės valdos buvo dabartinės Baltarusijos teritorijoje.

Nuo 1545 m. Chodkevičiai pakeitė Kęsgailų giminės atstovus Žemaitijos seniūno poste – 1545 m. seniūnu tapo Jeronimas Chodkevičius, vedęs Šemetaitę, nuo 1564 m. seniūnu buvo jo sūnus Jonas. Nuo 1555 Chodkevičiai – grafai.

Giminės pradininkas – rusėnų bajoras Chodka Jurgaitis, buvęs Vytauto aplinkoje. Giminės atstovai:

- Jonas Chodkevičius (Jan Chodkiewicz; 1420-1485), Chodkos sūnus, Kijevo vaivada.
- Aleksandras Chodkevičius (Aleksander Chodkiewicz; 1475-1549), Jono sūnus, XVI a. pirmosios pusės valstybės veikėjas, Naugarduko vaivada.
- Bychovo šaka (Bychovo, Mūšės ir Šklovo grafai):
  - Jeronimas Chodkevičius (Hieronim Chodkiewicz; 1500-1561), Aleksandro sūnus
  - Jonas Chodkevičius (1537-1579), Jeronimo sūnus, Žemaičių seniūnas, LDK didysis maršalka, Lietuvos delegacijos Liublino seime vadovas.
  - Jonas Karolis Chodkevičius (1560-1621), Jono sūnus, karvedys, LDK lauko etmonas, Salaspilio mūšio laimėtojas.
  - Aleksandras Chodkevičius (m. 1620), Jono sūnus, Trakų vaivada
- Berastavicos šaka:
  - Grigalius Chodkevičius (1505-1572), Aleksandro sūnus
  - Aleksandras Chodkevičius (m. 1578), Grigaliaus sūnus, Gardino ir Mogiliavo seniūnas
  - Andrius Chodkevičius (1549-1575), Grigaliaus sūnus
- Supraslio šaka:
  - Jurgis Chodkevičius, Aleksandro sūnus
  - Jeronimas (Jarašius) Chodkevičius (m. 1617), Jurgio sūnus, Mstislavo vaivada, Vilniaus kaštelionas
  - Jurgis Chodkevičius (m.1595), Jurgio sūnus, Žemaitijos seniūnas, Lietuvos vyriausiojo tribunolo maršalka
  - Kristupas Chodkevičius (m. 1659), Jeronimo sūnus, Vilniaus ir Trakų kaštelionas
  - Aleksandras Kristupas Chodkevičius (1615-1676), Kristupo sūnus, Vilniaus kanauninkas, Cėsių vyskupas
- Jonas Mikalojus Chodkevičius (1738-1781), Žemaitijos kaštelionas, Veliuonos seniūnas
- Aleksandras Chodkevičius (1776-1838), Jono Mikalojaus sūnus, karvedys, rašytojas
- Mečislovas Chodkevičius (1807-1851), Aleksandro sūnus, ulonų pulko puskarininkis
- Jonas Karolis Gustavas Chodkevičius, Mečislovo sūnus
- Vladislovas Jeronimas Adomas Chodkevičius, Mečislovo sūnus

LDK didikų giminės
Lietuvių kilmės | • Kęsgailos • Astikai • Radvilos • Goštautai • Olelkaičiai (Sluckiškiai) • Alšėniškiai •
Rusėnų kilmės | • Chodkevičiai • Ostrogiškiai • Sapiegos • Tiškevičiai • Pacai • Iljiničiai • Višnioveckiai •
Kuršo didikai | • Tyzenhauzai • Pliateriai •

Rodomas puslapis "http://lt.wikipedia.org../../../c/h/o/Chodkevi%C4%8Diai.html"

Kategorija: Chodkevičiai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Polski